Wāw – Vikipeedia
See artikkel räägib araabia tähest; linna kohta vaata artiklit Wāw (Sudaan)
Wāw (ka vāv) on araabia kirja täht, tänapäeva araabia tähestiku 27. ja varasema araabia tähestiku 6. täht.
Tähe kuju on
eraldiseisvana: و
sõna alguses: وـ
sõna keskel: ـوـ
sõna lõpus: ـو
1 Ajalugu ja analoogid
2 Arvväärtus
3 Araabia keel
3.1 Hääldus
3.2 Morfeemid
4 Koodid
Ajalugu ja analoogid[muuda | muuda lähteteksti]
Ta pärineb foiniikia kirja tähest waw ning on seega suguluses ladina kirja tähtedega F, V (ning seega ühtlasi U ja W) ja Y. Kreeka kirjas vastab talle tarvituselt kadunud digamma ja heebrea kirjas vav.
Arvväärtus[muuda | muuda lähteteksti]
Wāw-tähe arvväärtus Abjadi numbrites on 6.
Araabia keel[muuda | muuda lähteteksti]
Hääldus[muuda | muuda lähteteksti]
Wāw-tähte kasutatakse araabia keeles kahe erineva hääliku tähistamiseks.
Ta võib tähistada helilist labiovelaarset aproksimanti /w/. Nii hääldatakse teda alati sõna alguses ning tavaliselt ka sõna keskel või lõpus. Sel juhul võib sellele häälikule järgneda üks kolmest lühikesest vokaalist, mida tähistatakse diakriitikuga wāw-tähe peal, või mitte ühtki vokaali, mispuhul tähe peal on märk sukun.
Samuti võib ta tähista pikka kinnist ümardatud tagavokaali /uː/. Sel juhul tähe peal diakriitik puudub; mõnes traditsioonis pannakse tähe peale sukun. Eelnev konsonanditäht on kas ilma diakriitikuta või on selle peal damma, mis vihjab järgnevale pikale vokaalile.
Vokaalimärgina võib wāw võtta enda peale hamza: ؤ.
Morfeemid[muuda | muuda lähteteksti]
Wāw-täht võib araabia keeles märkida mitut morfeemi.
Sõnale "ja" vastavat sidesõna kirjutatakse wāw-tähena. See sõna võib olla teiste sidesõnade eesliide, näiteks ولكن wa-lakin ('aga').
See täht pannakse ka kõneleja poolt eriti väärtustatud asja tähistava sõna ette, et selle asja nimel vanduda või tõotada. Selline kasutus on sagedane Koraanis ja näiteks kinnisfraasis والله wallāh ('Jumala nimel', 'Allahi nimel').
Koodid[muuda | muuda lähteteksti]
Unicode: U+0648 (ARABIC LETTER WAW)
HTML: و
ISO 8859-6: 0xe8
Waw (foiniikia täht)
Waw (süüria täht)
Vav (heebrea täht)
Pärit leheküljelt "https://et.wikipedia.org/w/index.php?title=Wāw&oldid=3522528"
Araabia tähestiku tähed
Selle lehekülje viimane muutmine: 00:00, 13. märts 2013.